জাকির হোসেন সরকার

জাকির হোসেন সরকার একজন বাংলাদেশী রাজনীতিবিদ ও সাবেক সংসদ সদস্য। তিনি ২০২৪ সালের বাংলাদেশের সাধারণ নির্বাচনে স্বতন্ত্র প্রার্থী হিসেবে রংপুর-৫ থেকে জাতীয় সংসদের সদস্য নির্বাচিত হয়েছিলেন।

 রাজনৈতিক জীবন 
জাকির হোসেন সরকার আওয়ামী লীগের হয়ে রংপুর-৫ আসন থেকে জাতীয় নির্বাচনে প্রতিদ্বন্দ্বিতা করার জন্য প্রার্থী হলেও দলীয় টিকিট পেতে ব্যর্থ হন। এরপর তিনি স্বতন্ত্রভাবে প্রতিদ্বন্দ্বিতা করার সিদ্ধান্ত নেন। তবে তথ্য অস্বীকার করায় রিটার্নিং কর্মকর্তা তার মনোনয়ন বাতিল করে। পরে তিনি বাংলাদেশ নির্বাচন কমিশনে আপিলের মাধ্যমে তার প্রার্থিতা ফিরে পান।

এর আগে তিনি দুইবার রংপুরের মিঠাপুকুর উপজেলা পরিষদের চেয়ারম্যানের দায়িত্ব পালন করেন। তিনি সাধারণ নির্বাচনে প্রতিদ্বন্দ্বিতা করার জন্য ২৮ নভেম্বর ২০২৩ তারিখে এই পদ থেকে পদত্যাগ করেন। ২০২৪ সালের দ্বাদশ জাতীয় সংসদ নির্বাচনে তিনি স্বতন্ত্রভাবেই সংসদ সদস্য নির্বাচিত হন।

২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

 তথ্যসূত্র 

বিষয়শ্রেণী:রংপুর জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদের স্বতন্ত্র সদস্য
বিষয়শ্রেণী:১৯৬০-এ জন্ম
বিষয়শ্রেণী:উপজেলা পরিষদের চেয়ারম্যান